
	1.
	Anotācija (ex-ante)
1.1. Pamatojums
	Priekšlikums (TM - 07.08.2026.)
Ievērojot, ka 2026. gada 23. jūlijā pieņemtais likums "Grozījumi Administratīvo teritoriju un apdzīvoto vietu likumā" stājas spēkā 2026. gada 11. augustā, lūdzam precizēt Ministru kabineta noteikumu projekta "Grozījumi Ministru kabineta 2021. gada 15. jūnija noteikumos Nr. 379 "Administratīvo teritoriju un teritoriālā iedalījuma vienību klasifikatora noteikumi"" (turpmāk – projekts) sākotnējās ietekmes (ex-ante) novērtējuma ziņojumā (turpmāk – anotācijā) ietverto informāciju.
 
Piedāvātā redakcija
-
	Ņemts vērā
Precizēts teksts anotācijas 1.1. punkta aprakstā, 1.3. punkta pašreizējās situācijas un problēmas aprakstā:
2026. gada 11. augustā stājas spēkā grozījumi Administratīvo teritoriju un apdzīvoto vietu likumā, ar kuriem Carnikavai tiek noteikts pilsētas statuss, sākot no 2026. gada 22. augusta.
 
	Anotācija (ex-ante)
1.1. Pamatojums

	2.
	Anotācija (ex-ante)
1.2. Mērķis
	Priekšlikums (TM - 07.08.2026.)
Ievērojot, ka projekta 2. punkts paredz, ka noteikumi stājas spēkā 2026. gada 22. augustā, lūdzam papildināt anotāciju ar atbilstošu pamatojumu.
 
Piedāvātā redakcija
-
	Ņemts vērā
Precizēts teksts anotācijas 1.1. un 1.2. punkta aprakstā, 1.3. punkta pašreizējās situācijas un problēmas aprakstā.
 
	Anotācija (ex-ante)
1.2. Mērķis

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 07.08.2026.)
Ievērojot, ka projekts neparedz svītrot Ministru kabineta 2021. gada 15. jūnija noteikumu Nr. 379 "Administratīvo teritoriju un teritoriālā iedalījuma vienību klasifikatora noteikumi" 71. punktu, lūdzam precizēt anotācijā ietverto informāciju.
 
Piedāvātā redakcija
-
	Ņemts vērā
Veikti nepieciešamie precizējumi anotācijā.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 06.08.2026.)
Lūdzam pilnveidot anotācijas 7. sadaļu, anotācijas 7.1. apakšpunktā norādot projekta izpildes nodrošināšanā iesaistīto institūciju.

Vienlaikus lūdzam nodrošināt anotācijā sniegtās informācijas savstarpēju konsekvenci. Anotācijas 7.5. sadaļā norādīts, ka projekts nemaina Centrālās statistikas pārvaldes, ministriju un citu valsts institūciju kompetenci un funkcijas, proti, nerada ietekmi uz institūcijām, savukārt anotācijas 8.1.2. apakšpunktā skaidrots, ka projekta īstenošanai nepieciešams savlaicīgi veikt izmaiņas valsts institūciju informācijas sistēmās un reģistros.
Ņemot vērā minēto, lūdzam izvērtēt un savstarpēji saskaņot anotācijā sniegto informāciju par projekta izpildes nodrošināšanā iesaistītajām institūcijām un projekta ietekmi uz tām.
Piedāvātā redakcija
-
	Ņemts vērā
Saskaņā ar saņemto priekšlikumu, grozījumu anotācijā ir veikti precizējumi, lai nodrošinātu savstarpējo konsekvenci sniegtajā informācijā. Papildinot anotāciju, ir skaidri identificētas projekta izpildes nodrošināšanā iesaistītās institūcijas un precizēta to loma, kā arī izvērtēta projekta ietekme uz valsts institūciju darbību.
 
Anotācijas 7.5. punkts izteikts šādā redakcijā:
Noteikumu projekta izpilde nemaina Centrālās statistikas pārvaldes, ministriju un citu valsts institūciju kompetenci un funkcijas, neietekmē to institucionālo struktūru, kā arī neparedz jaunu institūciju izveidi, esošo institūciju likvidāciju vai reorganizāciju.
Noteikumu projekts pats par sevi nerada pienākumu valsts institūcijām piemērot administratīvo teritoriju un teritoriālo vienību kodus. Klasifikatora pielietojumu nosaka citi normatīvie akti.

Izmaiņas ATVK, kas noteiktas projekta ietvaros, ir tehniskas un paredzētas klasifikatora pielāgošanai spēkā esošajam normatīvajam regulējumam, nemainot iestāžu funkcijas vai kompetenci. Projekta īstenošana nepieciešama, lai nodrošinātu likuma prasību ieviešanu praksē un garantētu vienotu klasifikatora izmantošanu oficiālās statistikas un reģistru uzturēšanas procesos, ko paredz statistikas un administratīvo teritoriju regulējums. Noteikumu projekta izpilde paredz praktiskus pienākumus (veikt tehniskus precizējumus atsevišķu kodu lietojumā) tām iestādēm, kuras savā darbā izmanto ATVK, tomēr tā neprasa būtiskas izmaiņas institūciju struktūrā vai funkcijās.
 
 
Anotācijas 8.1.2. punkts tiek svītrots, jo noteikumu projekts ietekmē tikai esošas informācijas sistēmas, kurās lieto ATVK, un paredz veikt tehniskus precizējumus atsevišķu kodu lietojumā.
 
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām



